text: Plàtan - 5 al dia - Campanya Mercabarna
  Aliment › Plàtan
  Català: Plàtan
  Castellà: Plátano
  Anglès: Banana
  En general, el plàtan es consumeix cru, però en alguns països es cuina al forn. A més, poden menjar-se fregits, encara que d'aquesta forma perden aigua i vitamines. També poden emprar-se per elaborar batuts, gelats o macedònies. El plàtan es combina molt bé amb la llet. Proporciona quatre cops més ferro que aquesta, però la llet proporciona dos cops més calci que el plàtan. Per la riquesa en taní que conté aquesta fruita, existeix una aplicació excel·lent del plàtan com a aliment-medicament en les diarrees cròniques dels nens crescudets. En aquests casos, s'aplica la dieta de plàtans, consistent a ingerir cada quatre hores 1 o 2 plàtans madurs, ben triturats i addicionats amb algunes gotes de llimona.
  Ja que a la península Malacca i a les illes adjacents encara n'existeixen de forma silvestre. Així, es considera aquesta zona com l'àrea d'origen d'aquesta espècie. El contingut en aigua del plàtan arriba al 74% del seu pes total, d'aquí ve el seu valor alimentari en els països tropicals amb escassetat d'aigua potable. Així, en aquests països, el plàtan, a més d'alimentar, ajuda a fer passar la set. Per a molts habitants dels països tropicals, el plàtan representa el mateix que l'arròs per als xinesos o el blat per als europeus, el seu principal aliment.
  Els principals països productors són l'Índia, Brasil, Filipines, Equador, Indonèsia, Xina, Tailàndia, Burundi, Costa Rica, Tanzània i Colòmbia. A Espanya es cultiva a Las Palmas i Santa Cruz de Tenerife.